9 uit 11 kommissies verwerp 'wit monopolie-kapitaal' | Netwerk24
Deur Sarel van der Walt 04 Julie 2017 19:29
Pres. Jacob Zuma se faksie in die ANC het Dinsdagaand ‘n gatslag beleef toe hul mantra van wit monopolie-kapitaal deur nege van die 11 kommissies op die party se beleidskonferensie in Johannesburg verwerp is.
Joel Netshitenzhe Dinsdag by die ANC se beleidskonferensie by Nasrec in Johannesburg. Foto Deaan Vivier
Joel Netshitenzhe, ‘n lid van die ANC se nasionale uitvoerende komitee, het nadat die kommissie oor strategie en taktiek se verslag aan die konferensie voorgelê is, op ‘n mediakonferensie by Nasrec gesê die gevoel is daar moet eerder van monopolistiese kapitaal gepraat word.
Hoewel daar nie gepraat kan word van wit monopolie-kapitaal nie, kan die feit nie ontken word nie dat daar steeds wit oorheersing van die ekonomie is, het Netshitenzhe gesê.
“Die verhouding tussen die ANC en monopolie-kapitaal is een van eenheid, samewerking en wedywering.”
Netshitenzhe het gesê daar was “intense debat” in die kommissie oor die kwessie.
Die Zuma-faksie het die laaste maande die trom van wit monopolie-kapitaal en radikale ekonomiese tramsformasie hard geslaan. Dit het ook die verkiesingsmantra geword van dr. Nksosazana Dlamini-Zuma , wat hoop om in Desember die leierskap van die ANC by haar eksman oor te neem.
Volg Netwerk24 vir die volledige berig.